31979R2764
L 315/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EОВС, EИО, EВРАТОМ) № 2764/79 НА СЪВЕТА
от 6 декември 1979 година
за изменение на Регламент (EОВС, EИО, Eвратом) № 300/76 относно определяне на категориите длъжностни лица, които имат право на възнаграждение за работа на смени, и размера и условията за това
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Регламент (EИО, Eвратом, EОВС) № 259/68 на Съвета за определяне на Правилника за длъжностните лица и Условията за работа на други служители на Европейските общности (1), последно изменен с Регламент (Eвратом, EОВС, EИО) № 3085/78 (2), и по-специално член 56а, втори параграф от Правилника за длъжностните лица,
като взе предвид предложението на Комисията, представено след консултации с Комитета за Правилника за персонала,
като има предвид, че Съветът, като действа по предложение на Комисията, представено след консултации с Комитетът по Правилника за персонала, определя категориите длъжностни лица, които имат право на надбавки за работа на смени и размера и условията за това;
като има предвид, че персоналът, назначен в някои телексни служби работи на смени по смисъла на член 56а от Правилника за персонала; като има предвид, че Регламент (EОВС, EИО, Eвратом) № 300/76 (3) следва да бъде изменен съответно,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 1 от Регламент (EОВС, EИО, Eвратом) № 300/76 текстът на част от първата алинея, предшестваща тиретата се заменя със следния текст:
„1. Длъжностно лице, на което се заплаща от бюджетни кредити за изследвания и инвестиции и което е назначено в предприятие на Съвместния изследователски център или е в неактивна заетост, или на което се заплаща от бюджетни кредити за оперативните разходи и е назначено в изчислителен център, отдел по сигурността или телексна служба, което извършва работа на смени по смисъла на член 56а от Правилника за длъжностните лица, има право на надбавки от:“
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 януари 1980 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 декември 1979 година.